নওগাঁ প্রতিনিধিঃ নওগাঁর রানীনগর উপজেলার জেএমবির অধ্যুষিত এলাকা হিসাবে পরিচিত বড়গাছা ইউনিয়নের লক্ষ্মিকোলা গ্রামে জেএবির তৎপরতা বন্ধের প্রতিবাদ করায় আবু ফারুক ডাবলু (৪২) নামে তাবলিগ জামায়াতের রানীনগর উপজেলা আমীর ও আওয়ামী লীগ নেতাকে হাত-পা ভেঙ্গে গুড়িয়ে দিয়েছে স্থানীয় জেএমবির চিহিৃত  ক্যাডাররা। শুক্রবার সকাল সাড়ে ৭টার দিকে এই ঘটনা ঘটে। তাকে মূমুর্ষ অবস্থায় প্রথমে রানীনগর উপজেলা স্বাস্থ্য কমপ্লেক্সে ভর্তি করা হয়।